***Приложение №5***

 ***/Проект/***

**Д О Г О В О Р**

 **№............./.................2017 г.**

 Днес, .......................... 2017 г. в гр. София между:

**"БДЖ** - **ПЪТНИЧЕСКИ ПРЕВОЗИ" ЕООД,** със седалище и адрес на управление: гр. София 1080, община Столична, район „Средец”, ул.”Иван Вазов” № 3, вписано в Търговския регистър при Агенция по вписванията, ЕИК № 175405647, представлявано от Димитър Станоев Костадинов - Управител, наричан по-долу за краткост **„ВЪЗЛОЖИТЕЛ”,**

и

……………………………............................, със седалище и адрес на управление:………………….……………………………………….……, вписано в Търговския регистър при Агенция по вписванията, ЕИК № ........................, ИН по ДДС № ...........................представлявано от ………………………- ………………………………., наричан по-долу за краткост **„ИЗПЪЛНИТЕЛ”**

 **На основание чл.194, ал.1 от ЗОП във връзка с чл.20, ал.3, т.2 от ЗОП и одобрен протокол от ....................... от Управителя на „БДЖ – Пътнически превози” ЕООД и при условията на глава Двадесет и шеста от Закона за обществените поръчки, се сключи настоящия Договор за следното:**

 **I. ПРЕДМЕТ НА ДОГОВОРА**

**1. ВЪЗЛОЖИТЕЛЯТ** възлага, а **ИЗПЪЛНИТЕЛЯТ** се задължава да извършва услугата: „Ремонт на два броя тягови трансформатори с № 953498 и №933381 за електрически локомотиви серия 44 и 45”, съгласно Техническите изисквания на Възложителя.

 **ІI. ЦЕНИ**

2.1. Единичната цена за извършване на ремонт на тягов трансформатор с № 953498 е в размер на............... лв., без ДДС;

2.2.Единичната цена за извършване на ремонт на тягов трансформатор с № 933381 е в размер на............... лв., без ДДС;

 2.3. Общата стойност на договора възлиза на **..............................** лева без ДДС, като цените включват: всички разходи по изпълнението на услугата, предмет на договора, включително труд, стойност на материалите, частите, механизмите, консумативите и др. – DDP, съгласно INCOTERMS 2010, място на изпълнение на услугата: тяговите трансформатори се предоставят за ремонт при изпълнителя на услугата……………………………………………………………………………………………..

 **III. УСЛОВИЯ И СРОК НА ПЛАЩАНЕ**

 3.1.На всеки един от трансформаторите по отделно плащането се извършва в лева, по банков път, в срок до 30 /тридесет/ дни след извършване на ремонта и след представяне на фактура и двустранно подписан приемо - предавателен протокол за всеки един от трансформаторите по отделно придружен със сертификат за качество, гаранция за извършения ремонт, протоколи за проведени лабораторни изпитвания, протокол за качество на вложеното трансформаторно масло от акредитирана лаборатория.

 3.2 Условие за извършване на плащането е представяне от страна на Изпълнителя на Възложителя на оригинална фактура на името на „БДЖ-ПП” ЕООД, с адрес гр. София, ул. „Иван Вазов” №3 с МОЛ – Димитър Костадинов – Управител, съдържаща номер и предмет на договора, в пет дневен срок от извършване на ремонта на всеки един от тяговите трансформатори по отделно на следните документи.

 - двустранно подписан приемо - предавателен протокол за всеки един от трансформаторите по отделно

 - сертификат за качество;

 - гаранция за извършения ремонт, съгласно Техническите изисквания на Възложителя;

 - протоколи за проведени лабораторни изпитвания на тяговите трансформатори;

 - протокол за качество на вложеното трансформаторно масло от акредитирана лаборатория.

3.3. При непредставяне в срок и на посочения адрес на горецитираните документи, срокът за плащане на доставката се удължава с толкова дни, с колкото е закъсняло представянето на документите.

3.4. Всяко плащане ще се извършва посредством банков превод по сметка на Изпълнителя в банка ............ , клон.................., IBAN: ........................, BIC : ..................

 **IV. СРОК НА ИЗПЪЛНЕНИЕ И ПРИЕМАНЕ НА ИЗВЪРШЕНИТЕ РАБОТИ**

4.1. Срока за изпълнение на ремонтните дейности е …………… **дни**, **/не повече от 40 (четиридесет) дни/** за ремонт на първия тягов трансформатор от подписване на договор и **…………** **дни, /не повече от 40 (четиридесет) дни/** за ремонт на втория тягов трансформатор, след предаването на първия.

4.2Приемането на ремонта на тяговите трансформатори ще се извършва чрез двустранно подписан приемо – предавателен протокол придружен със сертификат за качество, гаранция за извършения ремонт, съгласно Техническите изисквания на Възложителя, протоколи за проведени лабораторни изпитвания на тяговите трансформатори и протокол за качество на вложеното трансформаторно масло от акредитирана лаборатория, между представители на Възложителя и Изпълнителя.

4.2.3. На плащане подлежат само приети от Възложителя тягови трансформатори след извършен ремонт, които са придружени с всички изискуеми документи.

 **V. ПРАВА И ЗАДЪЛЖЕНИЯ НА СТРАНИТЕ**

5.1. ВЪЗЛОЖИТЕЛЯТ има право:

5.1.1. Да изисква от ИЗПЪЛНИТЕЛЯ да изпълнява качествено и в срок без отклонения услугата съгласно Техническите изисквания на ВЪЗЛОЖИТЕЛЯ и приложенията към тях - Приложение № 1 към договора.

5.1.2. Да извършва проверка във всеки момент от изпълнението на договора относно качество и технически параметри, без това да пречи на оперативната дейност на ИЗПЪЛНИТЕЛЯ.

5.1.3. Да задържи или усвои съответна част от гаранцията за изпълнение при неизпълнение от страна на ИЗПЪЛНИТЕЛЯ на клаузи от договора и да получи неустойка в размера определен в настоящия договор.

5.1.4. Да прави рекламации при установяване нанекачествено извършване на услугата, което не е в съответствие с Техническите изисквания на Възложителя и приложенията към него – Приложение №1 към настоящия договор.

5.1.5 Да изисква от ИЗПЪЛНИТЕЛЯ да сключи и да му представи договори за подизпълнение с посочените в офертата му подизпълнители. /*Тази точка ще фигурира само в случай, че Изпълнителя е посочил в офертата си , че ще ползва подизпълнители/*

5.2. ВЪЗЛОЖИТЕЛЯТ е длъжен:

5.2.1. Да заплати на ИЗПЪЛНИТЕЛЯ възнаграждение в размер, при условия и в срокове съгласно настоящия договор.

5.2.2. ВЪЗЛОЖИТЕЛЯТ се задължава да не разпространява под каквато и да е форма всяка предоставена му от ИЗПЪЛНИТЕЛЯ информация, имаща характер на търговска тайна и изрично упомената от ИЗПЪЛНИТЕЛЯ като такава в представената от него оферта.

5.3. ИЗПЪЛНИТЕЛЯТ има право:

5.3.1. Да получи уговореното възнаграждение при условията и в сроковете, посочени в настоящия договор.

5.3.2. Да иска от ВЪЗЛОЖИТЕЛЯ необходимото съдействие за осъществяване на работата по договора, включително предоставяне на нужната информация и документи за изпълнение на договора.

5.4. ИЗПЪЛНИТЕЛЯТ e длъжен:

5.4.1. Да изпълни поръчката качествено в съответствие с предложеното в офертата му техническото предложение, което е приложение към настоящия договор.

5.4.2. Да не предоставя документи и информация на трети лица относно изпълнението на поръчката, както и да не използва информация, станала му известна при изпълнение на задълженията му по настоящия договор.

5.4.3.Да предостави на Възложителя в срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител, копие на договора или на допълнителното споразумение, заедно с доказателства, че са изпълнени условията по чл.66, ал.2 и 11 от ЗОП. /*Клаузата се прилага в случай, че Изпълнителя е посочил в офертата си, че ще ползва подизпълнители/*

 **VІ. УСЛОВИЯ И НАЧИН НА ИЗПЪЛНЕНИЕ**

 6.1. Изпълнението на услугата по ремонта на тяговите трансформатори се извършва съгласно Техническите изисквания на Възложителя и приложенията към тях – Приложение № 1 към настоящия договор, и при следните условия:

 6.2. Ремонта на тяговите трансформатори ще се извършва, съгласно изискванията на Глава XIV Тягов трансформатори 2SL61/5063/47 на „Правилник за заводски ремонт на електрически локомотиви серии 44 000 и 45 000” – Приложение към Техническите изисквания на Възложителя.

 6.2.1. Извършването на ремонта на тяговите трансформатори ще бъде съпътствано от следните документи:

 - Технически отчет за извършена диагностика на всеки един от тяговите трансформатори при постъпването им за ремонт;

 - Протоколи, удостоверяващи извършените пробни измервания, допустими работни условия и показатели на тяговите трансформатори, след извършения ремонт с посочени референтни граници, които да отговарят на Глава XIV Тягов трансформатор 2SL61/5063/47 на „Правилник за заводски ремонт на електрически локомотиви серии 44 000 и 45 000”;

 - Отремонтираните тягови трансформатори демонстративно задължително ще бъдат тествани пред представители на Възложителя – за визуално удостоверяване на функционалната им пригодност, за което се подписва двустранен протокол;

 - Отремонтираните тягови трансформатори ще бъдат заредени с необходимото количество трансформаторно масло и ще се предадат на Възложителя с Констативен протокол.

 6.3. Ремонтираните тягови трансформатори ще бъдат предадени на Възложителя с приемо – предавателен протокол, в който са описани всички документи за извършения ремонт.

  **VII. ГАРАНЦИЯ ЗА КАЧЕСТВО**

 7.1. Гаранционният срок за извършения ремонт от Изпълнителя е **…………. …………………** **месеца, /не по – малко от 12 месеца/**, от датата на влагане в експлоатация, но не повече от 14 месеца, след подписване на приемо – предавателния протокол за извършения ремонт.

 7.2. При рекламация от страна на Възложителя се извършва оглед от представители на страните, за което се изготвя протокол с описаните констатации, подписан от страните.

 7.3. Рекламацията се отстранява от Изпълнителя, за негова сметка, до постигане на качествено и приемливо изпълнение на рекламираната работа в срок до един месец от датата на рекламацията.

 **VIII. ГАРАНЦИЯ ЗА ИЗПЪЛНЕНИЕ НА ДОГОВОРА**

8.1.При подписване на договора ИЗПЪЛНИТЕЛЯТ предоставя на ВЪЗЛОЖИТЕЛЯ гаранция за изпълнение на договора в размер на ............................... */.................................. /* лева, която сума представлява 5 % от стойността на договора без ДДС, в една от следните форми:

 8.1.1. Безусловна неотменяема банкова гаранция или застраховка, учредена в полза на "БДЖ-Пътнически превози" ЕООД със срок на валидност **30** /тридесет/ дни след изтичане на срока на договора

 8.1.2. Парична гаранция, внесена по банкова сметка на ВЪЗЛОЖИТЕЛЯ "БДЖ-Пътнически превози" ЕООД - ОББ, клон Света София IBAN: BG 57 UBBS 8002 1052 2265 20, B1C UBBSBGSF.

 8.1.3.Гаранцията за изпълнение се задържа от **ВЪЗЛОЖИТЕЛЯ**:

 **-** При закъснение на изпълнението на договора.

 **-** При неизпълнение на задълженията – частично или изцяло.

 **-** При изпълнение на задължението за ремонт с некачествени материали и части, които не са заменени с качествени в сроковете по този договор.

 8.1.4. Гаранцията за изпълнение, когато е банкова гаранция или застраховка се усвоява от ВЪЗЛОЖИТЕЛЯ чрез декларация до съответната банка или застраховател, че ИЗПЪЛНИТЕЛЯТ е в нарушение на договора, без да е необходимо посочване на конкретни обстоятелства или представяне на доказателства.

8.2. При усвояване на гаранция, която е под формата на внесен депозит, ВЪЗЛОЖИТЕЛЯТ писмено уведомява за решението си и за размера на усвоената част от гаранцията на ИЗПЪЛНИТЕЛЯ.

 8.3. ВЪЗЛОЖИТЕЛЯТ има право да усвои такава част от гаранцията, която покрива отговорността на ИЗПЪЛНИТЕЛЯ за неизпълнението, включително размера на начислените неустойки и обезщетения.

 8.4.ВЪЗЛОЖИТЕЛЯТ уведомяват писмено ИЗПЪЛНИТЕЛЯ за намерението си да пристъпят към усвояване на гаранцията.

8.5. ВЪЗЛОЖИТЕЛЯТ има право да усвои сумата от гаранцията, без това да го лишава от правото да търси обезщетение за претърпени вреди, които са в по-голям размер.

8.6. Гаранцията за изпълнение не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранцията за изпълнение.

 **IX. САНКЦИИ И НЕУСТОЙКИ**

 9.1.При пълно неизпълнение на договора, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 10% от стойността на договора.

 9.2. При неизпълнение на задълженията по настоящия договор, частично изпълнение или изпълнение с некачествени части и материали, Изпълнителят дължи неустойка в размер на 0,2% на ден от стойността на неизпълнението, но не повече от 10% от стойността на неизпълнението или произлезлите от това щети, вреди и пропуснати ползи, ако са по – големи.

9.3. При забава на ИЗПЪЛНИТЕЛЯ, същият дължи неустойка в размер на 0.05% за всеки просрочен ден, но не повече от 10% от стойността на забавената услуга.

9.4. ВЪЗЛОЖИТЕЛЯТ може да удържа начислените неустойки по предходните точки от гаранцията за изпълнение или от всяка сума, дължима на изпълнителя по този договор.

9.5. При забава в плащането на предоставените услуги, предмет на договора и приети по съответния ред, ВЪЗЛОЖИТЕЛЯТ дължи обезщетение в размер на законната лихва за забава, но не повече от 10% от стойността на неизпълнението.

9.6.Страните запазват правото си да търсят обезщетение за вреди по общия ред, ако тяхната стойност е по-голяма от изплатените неустойки по реда на този раздел.

 **X. СПОРОВЕ**

10.1.Всеки спор между страните, породен от този договор или отнасящ се до него, ще бъде разрешаван доброволно по пътя на преговори, взаимни консултации и обмен на мнения, като постигнатото съгласие между страните ще бъде оформено в писмено споразумение.

10.2.В случай, че не бъде постигнато съгласие по чл.10.1, всички спорове, породени от този договор, или отнасящи се до тях, могат да бъдат разрешавани чрез медиация.

10.3.В случай, че не бъде постигнато съгласие по чл.10.2, всички спорове, породени от този договор, или отнасящи се до него, ще бъдат решавани по съдебен ред. Медиацията по чл. 10.2 не е задължителен способ, преди отнасяне на спора за решаване по съдебен ред.

 **XI. СЪОБЩЕНИЯ**

11.1.Всички съобщения между страните, свързани с изпълнението на настоящия Договор са валидни, ако са направени в писмена форма и са подписани от упълномощени представители на **ВЪЗЛОЖИТЕЛ** и **ИЗПЪЛНИТЕЛ.**

11.2.За дата на съобщението се смята:

- датата на предаването – при предаване на ръка на съобщението;

- датата, посочена на обратната разписка – при изпращане по пощата;

- датата на приемането – при изпращане по факс.

11.3.За валидни адреси за приемане на съобщения, свързани с изпълнението на настоящия Договор и предаване на документи по раздел ІII от Договора се смятат:

 **ЗА ВЪЗЛОЖИТЕЛ: ЗА ИЗПЪЛНИТЕЛ:**

 1080 гр. София ..........................................

 ул. „Иван Вазов” № 3 ..........................................

 „БДЖ-Пътнически превози” ЕООД ..........................................

 Дирекция “ПЖПС” ..........................................

 Отдел „Техническо обезпечаване на ПЖПС” ..........................................

 Тел: ........................... ........................................

 Факс: .........................

 11.4. При промяна на адреса съответната страна е длъжна да уведоми другата в тридневен срок от промяната. В случай, че страната не изпълни това свое задължение, всички съобщения, изпратени до последния валиден по договора адрес, се счита за получени от адресата.

 **XII. ФОРСМАЖОР**

 12.1. Страните не носят отговорност за пълно или частично неизпълнение на задълженията по договора, ако то се дължи на "непреодолима сила" (форсмажор).
 12.2. Страната, която е изпаднала в невъзможност да изпълни задълженията си поради настъпило форсмажорно обстоятелство, е длъжна в 5 /пет/ дневен срок да уведоми писмено другата страна за възникването му, както и за предполагаемия период на действие и прекратяване на форсмажорното обстоятелство като представя съответните официални документи издадени от компетентните органи, удостоверяващи наличието на форсмажор.

 **XIII. ОБЩИ ПОЛОЖЕНИЯ. ПРЕКРАТЯВАНЕ НА ДОГОВОРА**

13.1. Изменения в настоящия договор не се допускат, освен в случаите на чл. 116 ал. 1 от ЗОП.

13.2. При настъпване на форсмажорни обстоятелства срокът на действие на настоящия договор се удължава с тяхното времетраене.

13.3.Настоящият договор се прекратява:

1) с изтичане на срока, за който е сключен;

2) по взаимно съгласие между страните, изразено в писмена форма;

3) при виновно неизпълнение на задълженията на една от страните по Договора - с 10-дневно писмено предизвестие от изправната до неизправната страна;

4) при констатирани нередности и/или конфликт на интереси - с изпращане на едностранно писмено предизвестие от Възложителя до Изпълнителя;

5) с окончателното му изпълнение;

6) по реда на чл.118, ал.1 от ЗОП;

7) когато са настъпили съществени промени във финансирането на обществената поръчка – предмет на Договора, извън правомощията на Възложителя, които той не е могъл или не е бил длъжен да предвиди или да предотврати – с писмено уведомление веднага след настъпване на обстоятелствата.

13.4. Възложителят може да прекрати Договора без предизвестие, когато Изпълнителят:

1) забави изпълнението на някое от задълженията си с повече от пет работни дни;

2) не отстрани в разумен срок, определен от Възложителя, констатирани нередности;

3) не изпълни точно някое от задълженията си по Договора;

4) използва подизпълнител, без да е декларирал това в офертата си или ползва подизпълнител, различен от посочения в офертата му;

5) бъде обявен в несъстоятелност или когато е в производство по ликвидация.

13.5. Възложителят може да прекрати Договора едностранно с 10-дневно писмено предизвестие, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на Изпълнителя и приети от Възложителя дейности по изпълнение на Договора.

Настоящият договор се състои от … (…….) страници и се състави, подписа и подпечата в два еднообразни екземпляра, по един за всяка от страните

 **Приложение:**

 Приложение № 1 - Технически изисквания на Възложителя и приложенията към тях;

 Приложение № 2 - Техническо предложение на Изпълнителя;

 Приложение № 3 - Ценово предложение на Изпълнителя.

**ВЪЗЛОЖИТЕЛ: ИЗПЪЛНИТЕЛ:**

**Димитър Костадинов**

*Управител на “БДЖ-Пътнически превози” ЕООД*